Foto: AP Yaponiya hukumati yangi imperatorning taxtga o‘tirish marosimini 2019 yil 1 yanvarda o‘tkazishni rejalashtirmoqda. Bu haqda «Sankey» nashri o‘z manbalariga asoslangan holda yozmoqda. Gazeta ma’lumotlariga ko‘ra, shunday imkoniyatni nazarda tutuvchi qonun loyihasi shu yil may oyida muhokama qilinadi. Avvalroq, Yaponiyaning hozirgi imperatori Akixito taxtdan voz kechishni xohlayotganiga sha’ma qilgan edi. 83 yoshli imperator o‘rnini katta o‘g‘li Naruxito egallaydi. Shunga qaramay, mamlakatning amaldagi Asosiy qonunida imperatorning taxtdan voz kechishi bilan bog‘liq holatga oydinlik kiritilmagani bu jarayonni imkonsiz voqelikka aylantirgan. Shu munosabat bilan, mamlakat hukumati qonunchilikka tuzatishlar kiritishni rejalashtirayapti. 2016 yil avgustida Akixito Yaponiya xalqiga telemurojaat qilib, dam olmoqchi ekanini aytgan edi.